પાટીદાર અનામત આંદોલન ચલાવી રહેલા ‘પાસ’માં ભાજપ મોટી તિરાડ પડાવવામાં સફળ થઇ હોય તેમ લાગી રહ્યું છે, કારણ કે ‘પાસ’ના જ કન્વીનરો હવે એકબીજા સામે આક્ષેપો પ્રતિઆક્ષેપો કરતાં નજરે પડે છે.’પાસ’ની કોર ટીમના સભ્ય કેતન પટેલ દ્વારા અન્ય સભ્ય દિનેશ બાંભણિયા પર ગંભીર પ્રકારના આક્ષેપો કરવામાં આવ્યા છે. જ્યારે દિનેશ બાંભણિયાએ પણ વળતો ઘા કરીને કેતન પટેલ ભાજપના ઇશારે કામ કરી રહ્યાનો ખુલ્લો આક્ષેપ પણ કર્યો છે. આથી એટલું ચોક્કસ કહી શકાય કે રાજ્ય સરકારે એસપીજીને પોતાની સાથે જોડીને હવે ‘પાસ’માં દુરિયાં વધારવાની કામગીરી શરૂ કરી છે.